Komisjoni otsus,

13. august 2002,

millega muudetakse otsust 2001/651/EÜ, millega kehtestatakse komisjoni määruse (EÜ) nr 1374/98 (milles sätestatakse impordikorra üksikasjalikud rakenduseeskirjad ja kehtestatakse piima ja piimatoodete tariifikvoodid) artikli 5 alusel Uus-Meremaalt imporditava või rasvasisalduse tüüpilise protsessiga saadud standardhälve ning tunnistatakse kehtetuks otsus 2000/432/EÜ

(teatavaks tehtud numbri K(2002) 3157 all)

(2002/667/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 509/2002, [2]

võttes arvesse komisjoni 14. detsembri 2001. aasta määrust (EÜ) nr 2535/2001, milles sätestatakse nõukogu määruse (EÜ) nr 1255/1999 üksikasjalikud rakenduseeskirjad piima ja piimatoodete impordikorra osas ning kehtestatakse tariifikvoodid, [3] viimati muudetud määrusega (EÜ) nr 1165/2002, [4] eriti selle artikli 40 lõiget 1,

ning arvestades järgmist:

(1) Määruse (EÜ) nr 2535/2001 IV lisas sätestatakse kõnealuse määruse III.A lisas kvoodinumbri 09.4589 all esitatud jooksva turulepääsu kvoodi alusel ühenduses ringlusse laskmiseks esitatava Uus-Meremaa või rasvasisalduse kindlaksmääramise kord. Kõnealuse korra aluseks on statistilised põhimõtted. Kõnealuse korra oluliseks elemendiks on täpsustatud tootmisettevõttes määratletud spetsifikaadi järgi valmistatud või rasvasisalduse tüüpilise protsessiga saadud standardhälbe kasutamine, mis on eelnevalt teada kontrolliasutustele liikmesriikides, kus esitatakse ühenduses vabasse ringlusse laskmise avaldus. Vabrikute andmed ja vastavad tüüpilise protsessiga saadud standardhälbed on esitatud komisjoni otsuses 2001/651/EÜ. [5]

(2) Uus-Meremaa Põllumajandus- ja Metsandusministeeriumi Food Assurance Authority (MAF Food) on 5. juuli 2002. aasta kirjas teatanud komisjonile uute registreeritud vabrikute nimed ja mõnel juhul vabrikute uued registreerimisnumbrid. Seepärast tuleks muuta otsuse 2001/651/EÜ lisa,

ON VASTU VÕTNUD KÄESOLEVA OTSUSE:

Artikkel 1

Otsuse 2001/651/EÜ lisa asendatakse käesoleva otsuse lisaga.

Artikkel 2

Käesolevat otsust kohaldatakse sellise või impordi suhtes, mille kohta on IMA 1 sertifikaadid välja antud alates kolmandast päevast pärast käesoleva otsuse Euroopa Ühenduste Teatajas avaldamise kuupäeva.

Artikkel 3

Käesolev otsus on adresseeritud liikmesriikidele.

Brüssel, 13. august 2002

Komisjoni nimel

põllumajanduse peadirektor

J. M. Silva Rodríguez

[1] EÜT L 160, 26.6.1999, lk 48.

[2] EÜT L 79, 22.3.2002, lk 15.

[3] EÜT L 341, 22.12.2001, lk 29.

[4] EÜT L 170, 29.6.2002, lk 49.

[5] EÜT L 229, 25.8.2001, lk 24.

--------------------------------------------------

LISA

Uus-Meremaal valmistatud ja määruse (EÜ) nr 2535/2001 III.A lisas esitatud kvoodinumbri 09.4589 all sätestatud jooksva turulepääsu kvoodi alusel Euroopa Ühenduses vabasse ringlusse laskmiseks ettenähtud või rasvasisalduse tüüpilise protsessiga saadud standardhälve

Vabriku nimi | Vabriku registreerimisnumber | Spetsifikaadi number | Tüüpilise protsessiga saadud standardhälve |

1 | 2 | 3 | 4 |

NZMP Ltd Whangarei | 7172 | 0905 | 0,160 |

NZMP Ltd Te Awamutu | 5572 | 0081 | 0,175 |

0084 | 0,173 |

NZMP Ltd Takaka | 4672 | 0081 | 0,172 |

0084 | 0,172 |

Westland Cooperative Dairy Co. Ltd. | 143 | 0081 | 0,170 |

0084 | 0,170 |

NZMP Ltd Hawera | 4772 | 0081 | 0,175 |

0084 | 0,175 |

--------------------------------------------------